Diari Oficial de la Generalitat Valenciana


Sumari del DOGV 1214, del 02-01-1990 (1990/816111)

ORDRE de 7 de desembre de 1989, del Conseller d'Administració Pública, per la qual s'aprova el Pla d'Actuacions amb les Diputacions Provincials per a l'exercici 1990.
----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/12/07/(1)/dof/vci/html**

### Dades del document

Número de DOGV
:   1214

Data del DOGV
:   02-01-1990

Secció del DOGV
:   DISPOSICIONS GENERALS

Número del document
:   1990/816111


Data del document
:   07-12-1989

Organisme emissor
:   Conselleria d'Administració Pública

Tipus de document
:   Ordre

Ordre de 7 de desembre de 1989 del Conseller d'Administració Pública per la qual s'aprova el pla d'actuacions amb les Diputacions Provincials per a l'exercici 1990.  
Vist l'informe emés pel Consell Superior de Coordinació en la sessió celebrada el dia 23 de novembre de 1989, i per raó del que disposa el Decret 129/1985, de 23 d'agost, modificat parcialment pel Decret 98/1986, de 30 de Juliol, lent ús de les facultats que m'atorga l'article 35 de la Llei 5/1983, de 30 de desembre, del Govern Valencià,  
ORDENE:  
Article únic  
S'aprova el Pla d'Actuacions de la Conselleria d'Administració Pública i Diputacions Provincials per a l'exercici 1990, relatiu a les matèries d'assessorament a les Corporacions Locals, Plans Provincials, Assistència integral a Ajuntaments, Protecció Civil i Prevenció i Extinció d'Incendis, d'acord amb el contingut que es publica en els annexos d'aquesta ordre.  
DISPOSICIO FINAL  
Aquesta Ordre entrarà en vigor l?u de gener de 1990.  
València, 7 de desembre de 1989.  
El Conseller d'Administració Pública,   
EMERIT BONO I MARTINEZ  
Pla d'Actuacions de la Conselleria d'Administració Pública per a 1990  
ANNEX I  
Area d'administració local  
A) Matèria: Assessorament a les Corporacions Locals.  
Prosseguiran les reunions de la Comissió de treball constituïda per Ordre de 26 de desembre de 1988 del Conseller d?Administració Pública en la qual s'aprova el Pla d?Actuacions per a 1989 de la Conselleria d?Administració Pública. Aquesta comissió continuarà estant integrada pels Tècnics responsables dels Serveis d?Assessorament Municipal de les respectives Diputacions i de la Direcció General d'Administració Local, i l'objectiu principal serà l'unificació de criteris en la prestació del Servei d'assessorament jurídic, econòmic i administratiu dirigit a les Entitats Locals.  
L?esmentada comissió continuarà reunint-se amb periodicitat mensual i realitzarà les següents activitats:  
1ª Estudi conjunt D'informes sobre qüestions d?interès general per a la gestió municipal, i de dictàmens jurídics relatius a consultes que, a l'efecte, realitzen les Corporacions Locals.  
2ª Realització de visites informativo-assessores als Ajuntaments que ho sol·liciten.  
3ª Realització dels dictàmens elaborats durant l'exercici que es consideren de major interès i relevància perquè les Diputacions i la Direcció General d'Administració Local els editen conjuntament.  
B) Matèria: Plans Provincials de Cooperació a les Obres i Serveis Municipals.  
Les Diputacions Provincials, en l'elaboració dels Plans Provincials d'Obres i Serveis per a 1990, s'ajustaran als criteris aprovats en l'Ordre de 17 de desembre de 1987 del Conseller d'Administració Pública per la qual s'aprova el Pla d?Actuacions per a 1988 i es destina el 80% dels recursos totals del Pla Provincial a les obres i serveis que, amb caràcter general, s'assenyalen en l'article 26.1a) de la Llei 7/1985 de 2 d'abril, atenent de manera especial i prioritària els municipis de menor capacitat econòmica.  
El Projecte del Pla Provincial l'informarà preceptivament la Direcció General d?Administració Local sense perjudici de l?informe que haja d'emetre la Comissió Provincial de Col·laboració amb les Corporacions Locals. Una vegada aprovat definitivament, es remetrà al Consell Valencià d?Administració Local per al seu informe.  
Les Diputacions Provincials facilitaran periòdicament a la Direcció General d'Administració Local les dades que calguen per a l'elaboració dels corresponents informes sobre els Plans provincials aprovats i el seu grau d'execució.  
ANNEX II  
Pla d?assistència integral a ajuntaments per a 1990  
A l'igual d?en 1988, el Pla d'Informatització de Menuts i Mitjans Ajuntaments de la Comunitat Valenciana ha cobert els objectius per a 1989, i assumint els de la Direcció General d'Organització i Sistemes d'Informació per a la informatització d'Ajuntaments en 1990, es basarà en els següents plantejaments:  
- La col·laboració interinstitucional d'aquesta Direcció General amb les Excmes. Diputacions Provincials ha donat fruits òptims i ha de mantenir-se i, fins i tot, incrementar-se.  
- Cal estendre la idea d'ajuda a la informatització al camp de l'organització, la informació al ciutadà i, molt especialment, les telecomunicacions.  
- Algunes ajudes econòmiques han de continuar administrant-se pel capítol VII, via subvenció, mentre que d'altres ajudes han de materialitzar-se per la via del capítol VI, es a dir, per adquisició directa de la Conselleria d'Administració Pública.  
- A l'igual d'en anys anteriors, no és factible definir la demanda «a priori» ja que els Ajuntaments van sumant-se paulatinament al Pla. Això no obstant, en aquest exercici es considera convenient difondre l?existència del Pla d'una manera més metòdica i generalitzada que fins ara.  
- L?assistència tècnica en informàtica es prestarà, sense distinció, a qualsevol Ajuntament que la sol·licite.  
L?ajuda econòmica es prestarà prioritàriament a aquells Ajuntaments que no estiguen mecanitzats i en segon lloc de prioritat estaran aquells que tinguen una informatització absoluta i desitgen renovar el seu sistema informàtic. En tercer lloc, s'estudiaran els casos en què es sol·licite ampliació dels sistemes actuals.  
- Continuarà vigent l?exigència de sistema operatiu UNIX o XENIX per a l'atorgament de subvencions. Sols en els casos d'Ajuntaments molt menuts, en els quals no farà falta mai multiespai, s'admetrà el MS-DOS.  
- Persistirà l'actual distinció entre els ajuntaments englobats en grups de mecanització, generalment de grandària reduïda, i els que hauran de tenir projecte de mecanització propi.  
- La DGOSI, en clara continuïtat de la política d?enguany, podrà signar nous protocols de col·laboració amb les empreses subministradores que siguen capaces d?ofertar paquets de programació d'Ajuntaments de gran qualitat sota els sistemes operatius i estàndards que fixe la pròpia DGOSI.  
Aquests protocols aniran encaminats a aconseguir dret d?implantació de paquets amb un cost global més baix que si les subministradores en qüestió el cobraren ajuntament per ajuntament.  
- Ja que els plans d'actuació de les tres Diputacions provincials no són idèntics, la Direcció General d'Organització i Sistemes d'Informació aplicarà a cadascuna de les tres províncies les pautes de funcionament que acorde amb cada Diputació provincial.  
- Independentment dels plans d'actuació conjunta amb les tres Diputacions provincials, la DGOSI ha establert criteris d'actuació per a ajuntaments grans. La DGOSI continuarà amb la política d?acumular drets a software d'ajuntaments de qualitat dels diversos subministradors.  
- Independentment dels fons calculats per a cadascuna de les províncies, pareix convenient que la DGOSI tinga uns fons extres de maniobra per poder acumular software, atendre ajuntaments imprevistos, posseir equips de dotació per a l'aprenentatge , etc. tal com s'ha expressat anteriorment, fons que es podrien fixar en 19.179.878 de pessetes.  
En conseqüència, el càlcul dels recursos econòmics necessaris perquè la DGOSI puga portar endavant el pla d?actuació per a 1990 són els següents:  
CAPITOL VI  
Desenvolupament de les Organitzacions Municipals 603.032.250  
Compren:  
A) Difusió de tècniques organitzatives  
B) Sistemes d'Informació:  
- Autoedició  
- Cartografia  
- Reconeixement òptic de caràcters  
- RDSI Municipals  
C) Promoció de punts d'Informació  
CAPITOL VII  
Transferències (subvencions)  
Ajuntaments menuts  
Amb la Diputació d'Alacant 16.379.946  
Amb la Diputació de Castelló 55.958.005  
Amb la Diputació de València 61.499.476  
Ajuntaments grans 137.615.289  
Oficines «paperless» 013.870.037  
Fons de maniobra 27.922.502  
TOTAL 659.616.361  
ANNEX III  
Protecció civil i extinció d'incendis  
1r. En matèria de Protecció Civil  
- Consolidació i perfeccionament del Pla d?Avituallament i Proveïment inclòs en el Pla General d?Emergència de la Comunitat Valenciana.  
- Normalització dels procediments d?actuació dels Centres de Coordinació davant de catàstrofes. Coordinació entre els diferents Centres provincials.  
- Consolidació de la campanya de Plans Bàsics Municipals davant de riscs catastròfics. En cas que es prolongue la contractació de Becaris per a l'elaboració dels esmentats Plans Bàsics, les despeses derivades les finançaran la Generalitat Valenciana i els Consorcis Provincials en la mateixa proporció que en la campanya 1989.  
En el cas que es prolongue la contractació dels Becaris contractats durant 1989, la Generalitat Valenciana contribuirà econòmicament a les despeses que aquesta comporte.  
2n. En matèria de Prevenció i Extinció d'incendis  
- Consolidació dels Consorcis Provincials. Increment de les àrees de cobriment de eficàcia de les seues actuacions.  
- Impuls de la formació i prevenció dels Serveis.  
- Impuls dels Parcs i Cos de Bombers Voluntaris.  
- El finançament de les despeses de funcionament i inversió es concreten en:  
1. Despeses D'inversió: segons l'acord assolit al Consell de Coordinació en la matèria en la reunió del 9 de maig de 1989, es va preveure el Pla d'Inversions Extraordinari per a 1990 en els Consorcis Provincials per als Serveis de Prevenció, Extinció D'incendis i Salvament de la Comunitat Valenciana segons el següent resum:  
Aportació Generalitat 500 M.  
Aportació Diputació d'Alacant 285 M.  
Aportació Diputació de Castelló 65 M.  
Aportació Diputació de València 1.325 M.  
2. La previsió de les aportacions de la Generalitat als Consorcis Provincials per a 1990 es de 5.876.430.357 milions de pessetes, d?acord amb els programes establerts pels següents conceptes d'aportació:  
- Estatuts-Municipis de 20.000 habitants.  
- Area operativa dels municipis de Castelló, Elx i Alacant.  
- Aquells conceptes de finançament que redunden en la consolidació dels Consorcis Provincials i en la millor eficàcia de les seues actuacions.


Còpia Permalink ELI